CELEX: 62016CN0629
Language: lt
Date: 2016-12-07 00:00:00
Title: Byla C-629/16: 2016 m. gruodžio 7 d. Verwaltungsgerichtshof (Austrija) pateiktas prašymas priimti prejudicinį sprendimą byloje CX

3.4.2017   
            
            
               LT
            
            
               Europos Sąjungos oficialusis leidinys
            
            
               C 104/26
            
         2016 m. gruodžio 7 d.Verwaltungsgerichtshof (Austrija) pateiktas prašymas priimti prejudicinį sprendimą byloje CX
   
   (Byla C-629/16)
   (2017/C 104/38)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalys pagrindinėje byloje
   
   
      Kasatorius: CX
   
      Kita kasacinio proceso šalis: Bezirkshauptmannschaft Schärding
   
   
      Prejudicinis klausimas
   
   Ar Sąjungos teisei, konkrečiai Europos ekonominės bendrijos ir Turkijos asociacijos steigimo susitarimui (64/733/EEB) (OL 217, 1964 12 29, p. 3687), Asociacijos susitarimo papildomam protokolui (OL L 293, 1972 12 29, p. 3; 2004 m. specialusis leidimas lietuvių k., 11 sk., 11 t., p. 43) ir 1995 m. gruodžio 22 d. EB ir Turkijos asociacijos tarybos sprendimui Nr. 1/95 dėl galutinio Muitų sąjungos etapo įgyvendinimo (96/142/EB) (OL L 35, 1996 2 13, p. 1), prieštarauja nacionalinės teisės norma, pagal kurią krovinių vežėjai, kurių buveinė Turkijos Respublikoje, tarptautinį komercinį krovinių vežimą motorinėmis transporto priemonėmis į Austrijos Respublikos teritoriją arba per ją gali vykdyti tik jei turi pažymėjimus, išduotus motorinėms transporto priemonėms pagal kvotą, kuri nustatyta vežimui tarp Austrijos ir Turkijos remiantis dvišaliu susitarimu, arba jei jiems suteiktas leidimas vykdyti konkretų krovinių vežimą, kai konkretus krovinių vežimas reikalingas dėl svarbaus viešojo intereso ir prašymo teikėjas turi įrodyti, kad vežimo negalima išvengti nei imantis organizacinių priemonių, nei renkantis kitą vežimo rūšį?